《游清凉寺二首 其二》
明代·周伦

春日春山偶出游，山扉晨启径松幽。花宫日丽金轮转，鹫岭云开画拱浮。

潭影浸空高塔午，泉声吹雨半林秋。澄江万里鲸波静，碧柳青蒲销战舟。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。